Šviesioji hortenzija

Šviesioji hortenzija (Hydrangea arborescens) – hortenzijinių šeimos (Hydrangeaceae) augalas. Kilusi iš Šiaurės Amerikos rytų: nuo pietų Niujorko iki Floridos, Apalačų miškuose.

Tai nedidelis krūmokšnis. Lapai dideli (8–18 cm ilgio), plačiai kiaušiniški. Žiedai balti, sukrauti į kekę. Nereikli, ganėtinai atspari šalčiui.

Lietuvoje auginama darželiuose. Dauginama ūgliais ir krūmo dalijimu.

Veislės: ‘Annabelle’, ‘Grandiflora’.

 Šaltiniai 

Kategorija:Hortenzijiniai
Kategorija:Gėlės